Rishi Sunak
Rišis Sunakas (angl. Rishi Sunak, hind. ऋषि सुनक, IAST: R̥ṣi Sunak; g. 1980 m. gegužės 12 d.) – britų politikas, 2022–2024 m. ėjęs Jungtinės Karalystės ministro pirmininko ir Konservatorių partijos pirmininko pareigas. R. Sunakas yra pirmasis azijietiškos kilmės ministras pirmininkas ir pirmasis JK vyriausybės lyderis, išpažįstantis ne krikščionybę. Jis taip pat yra ir jauniausias ministras pirmininkas per pastaruosius 200 metų. R. Sunako ir jo žmonos A. Mūrti turtas siekia 730 mln. svarų (2022 m. duomenimis) ir pagal asmeninį turtą jiedu užima 222-ąją vietą šalyje.